รบกวนสอบถามค่ะ ปกติเป็นคนมีประจำเดือนค่อนข้างตรง 26-30วัน ค่ะ ประจำเดือนมาล่าสุดวันที่ 26 มีนา มีอะไรกับแฟน วันที่ 2 เมษา แฟนสอดใส่แปปนึง ก่อนใส่ถุงยาง เสร็จในถุงยางค่ะ และ มีอะไรอีกวันที่ 11 เมษา รอบนี้หลั่งนอกค่ะ ได้ทานยาคุมฉุกเฉินเม็ดแรกไปทันที ภายใน 1 ชม. และเม็ดที่2 กินช้าไปจาก 12 ชม. ประมาน 20 นาที ซึ่งปกติก่อนประจำเดือนจะมา ส่วนใหญ่จะมีอาการเจ็บหน้าอกมาก แต่เดือนนี้เจ็บนิดหน่อย ไม่เจ็บเท่าปกติค่ะ รู้สึกตึงๆ + หนักหน้าอก แต่ไม่เจ็บมาก และจนถึงวันนี้ ยังไม่มีเลือดออกเลยค่ะ ตอนนี้รู้สึกเหมือนตกขาว มีเมือกลื่นๆใสๆ เกือบทั้งวัน และด้วยเพราะ เครียด นอนไม่ค่อยหลับมา 2-3วันแล้ว เลยเหมือนจะเป็นกรดไหลย้อนด้วยค่ะ ไม่ทราบว่า จะมีโอกาสท้องไหมคะ หรือ เป็นเพราะเครียดเลยทำให้ประจำเดือนเลื่อน
สวัสดีค่ะ การมีเพศสัมพันธ์แบบหลั่งนอกยังทำให้มีโอกาสตั้งครรภ์ได้อยู่ประมาณ 4-20% จึงไม่ควรใช้เพื่อการคุมกำเนิด แต่หลังจากนั้นหากได้กินยาคุมฉุกเฉินอย่างถูกต้องภายใน 72 ชั่วโมงหลังมีเพศสัมพันธ์ จะช่วยลดโอกาสการตั้งครรภ์ลงไปได้ประมาณ 80-90% ค่ะหลังการใช้ยาคุมฉุกเฉิน อาจมีอาการคลื่นไส้ อาเจียน เลือดออกผิดปกติ ประจำเดือนมาคลาดเคลื่อนได้ ซึ่งสามารถซื้อชุดตรวจครรภ์ทางปัสสาวะมายืนยันครรภ์ได้ที่ประมาณ 10-14 วันหลังมีเพศสัมพันธ์ ไม่จำเป็นต้องรอให้ประจำเดือนขาดหายไป อาการเจ็บหน้าอก ตกขาวผิดปกติดังกล่าวมานั้น ไม่ได้เป็นอาการที่จำเพาะเจาะจงต่อการตั้งครรภ์ และความเครียดทำให้ประจำเดือนคลาดเคลื่อนได้ แต่ต้องหาสาเหตุทางกายภาพที่เป็นไปได้มากที่สุดก็คือเรื่องการตั้งครรภ์ออกไปก่อนค่ะ